**DECIZIA ETAPEI DE ÎNCADRARE**

**Nr. din 1.11.2018**

   Ca urmare a solicitarii de emitere a acordului de mediu adresate de **SC Khinezu Beton SRL** cu sediul în com. Mălini, sat Pîraie, nr. 89, jud. Suceava, înregistrată la Agentia pentru Protectia Mediului Suceava cu nr. 10883 din 10.10.2018, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

    Agenţia pentru Protecţia Mediului Suceava **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2018, că proiectul **„Balastiera Cornu Luncii amonte”** propus a fi amplasat în com. Cornu Luncii, jud. Suceava în **situl NATURA 2000 ROSCI 0365- Râul Moldova între Păltinoasa şi Ruşi** nu se supune evaluării impactului asupra mediului **şi se supune evaluarii adecvate.**

  Justificarea prezentei decizii:

**I.**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se incadreaza in prevederile Hotararii Guvernului nr. 445/2009, anexa nr. 2, la pct. 2, lit. a – cariere, exploatări miniere de suprafaţă şi de extracţie a turbei, altele decât cele prevăzute în anexa nr. 1;
2. Se propune realizarea următoarelor lucrări:

- perimetrul ***Cornu Luncii amonte*** este situat în albia minoră a râului Moldova, pe centrul albiei, între bornele CSA 104-103, în comuna Cornu Luncii;

- suprafaţa perimetrului de exploatare este de 14.000 mp, cu lungimea medie de 390 m şi lăţimea medie de 36 m;

- accesul la perimetru se va face din DJ 209A, pe un drum comunal şi un drum de exploatare amplasat pe malul drept al rîului. Accesul pe insule se va face prin intermediul a trei poduri din tuburi compuse din cîte 5 tuburi de beton cu Φ 1000 mm şi lungimea de 4 m. La debite medii şi mari, cât şi la finalizarea exploatării, tuburile vor fi scoase din albie prin grija beneficiarului;

- exploatarea agregatelor minerale se va realiza în lungul cursului râului Moldova, prin retragere, din aval spre amonte, în fâşii longitudinale, succesive şi paralele cu râul, în condiţii de corecţie şi regularizare a cursului de apă. Adâncimea maximă de extracţie va fi 2,10 m, iar adâncimea medie

1,49 m, fără a depăşi cota talvegului natural al albiei.

Pilieri de siguranţă: - nu este cazul.

1. Motivele care au stat la baza luarii deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa ţi Ruşi.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0365-Râul Moldova între Păltinoasa şi Ruşi.**

c) Necesitatea stabilirii dacă proiectul propus afectează aria protejată **NATURA 2000 ROSCI 0365- Râul Moldova şi Păltinoasa şi Ruşi.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.

**DIRECTOR EXECUTIV,  
ing. Vasile Oşean**

**Şef Serviciu Avize, Acorduri, Autorizaţii, Întocmit,**

**chim. Adina Hobjilă ing. Doru Cojocaru**